CELEX: 32019D0470
Language: bg
Date: 2019-03-20 00:00:00
Title: Решение за изпълнение (ЕС) 2019/470 на Комисията от 20 март 2019 година за отмяна на Решение 2005/779/ЕО относно ветеринарномедицинските мерки за защита срещу везикулозна болест по свинете в Италия (нотифицирано под номер С(2019) 2045) (Текст от значение за ЕИП.)

22.3.2019   
               
               
                  BG
               
               
                  Официален вестник на Европейския съюз
               
               
                  L 80/49
               
            
         РЕШЕНИЕ ЗА ИЗПЪЛНЕНИЕ (ЕС) 2019/470 НА КОМИСИЯТА
         от 20 март 2019 година
         за отмяна на Решение 2005/779/ЕО относно ветеринарномедицинските мерки за защита срещу везикулозна болест по свинете в Италия
         
            
               (нотифицирано под номер С(2019) 2045)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (1), и по-специално член 10, параграф 4 от нея,
         като има предвид, че:
         
                     (1)
                  
                  
                     Решение 2005/779/ЕО на Комисията (2) бе прието след появата на огнища на везикулозна болест по свинете в Италия. В него се определят ветеринарномедицинските правила по отношение на везикулозната болест по свинете за регионите на посочената държава членка, които са признати за свободни от везикулозна болест по свинете, и за регионите на посочената държава членка, които не са признати за свободни от тази болест.
                  
               
                     (2)
                  
                  
                     От няколко години в Италия се изпълнява програма за ликвидиране и мониторинг на везикулозната болест по свинете с оглед на постигането на статут на свободни от везикулозна болест по свинете за всички региони на тази държава членка.
                  
               
                     (3)
                  
                  
                     Италия представи нова информация на Комисията по отношение на статута „свободен от везикулозна болест по свинете“ за региона Calabria, с която доказва, че болестта в посочения регион е ликвидирана.
                  
               
                     (4)
                  
                  
                     След разглеждането на предоставената от Италия информация и предвид благоприятните резултати от изпълнението на програмата за ликвидиране и мониторинг регионът Calabria следва да бъде признат за свободен от везикулозна болест по свинете.
                  
               
                     (5)
                  
                  
                     Тъй като везикулозната болест по свинете е ликвидирана във всички региони на Италия, Решение 2005/779/ЕО вече не е актуално и следва да бъде отменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2005/779/ЕО се отменя.
         
         
            Член 2
            Адресати на настоящото решение са държавите членки.
         
         
            Съставено в Брюксел на 20 март 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 224, 18.8.1990 г., стр. 29.
         
            (2)  Решение 2005/779/ЕО на Комисията от 8 ноември 2005 г. относно ветеринарномедицинските мерки за защита срещу везикулозна болест по свинете в Италия (ОВ L 293, 9.11.2005 г., стр. 28).